E sa nɛ nihi tsuo nɛ a suɔ kaa a maa pee Mawu Matsɛ Yemi ɔ sisi bimɛ ɔ nɛ a kase Matsɛ Yemi ɔ, kɛ níhi nɛ e tsu ɔmɛ a he ní fuu. Mɛni he je? Jã a nɛ a maa pee ɔ ma ha nɛ a ma yɔse kaa Mawu Matsɛ Yemi ɔ ngɛ nɔ yee, nɛ lɔ ɔ ma ha nɛ a kɛ gɛjɛmi maa fiɛɛ Mawu Matsɛ Yemi ɔ he sane kpakpa a kɛ tsɔɔ nihi. (La 45:1; 49:3) Ke o ngɛ video nɛ ji Mawu Matsɛ Yemi ɔ Ná Jeha Lafa a hyɛe ɔ, mo hla sane bimihi nɛ nyɛɛ se nɛ ɔmɛ a heto:
Kɛ nihi nɛ a hyɛ "Photo-Drama of Creation" ɔ ná he se kɛɛ?
Mɛni blɔ nɔ a gu nɛ a ngɔ hleedio kɛ fiɛɛ sane kpakpa a kɛ tsɔɔ nihi fuu?
Mɛni blɔ kpahi a nɔ nɛ a gu kɛ fiɛɛ sane kpakpa a, nɛ mɛni lɛ je mi kɛ ba?
Kɛ bɔ nɛ a tsɔseɔ wɔ kɛ haa fiɛɛmi ní tsumi ɔ ya hɛ mi ngɛ jehahi nɛ be ɔmɛ a mi kɛɛ?
Mɛni tsɔsemi nɛ a kɛ ha nihi nɛ a ya Gilead Sukuu ɔ konɛ a nyɛ nɛ a tsu fiɛɛmi ní tsumi ɔ saminya?
Mɛni blɔ nɔ nɛ Yehowa guɔ kpokpa nɔ kpehi nɛ wa yaa a nɔ kɛ tsɔseɔ e we bi?
Mɛni lɛ ha nɛ o he ye kaa Mawu Matsɛ Yemi ɔ ngɛ nɔ yee?
Mɛni wa maa pee kɛ tsɔɔ kaa wa fĩ Mawu Matsɛ Yemi ɔ se?